Kibernaptár

11. Cybersec konferencia
2026-10-05 00:00 - 23:59 (Europe/Budapest)
Idén is megrendezzük az immáron 11. Cybersec konferenciát,, amely a hazai IT-biztonsági szakmai közösség egyik legnagyobb találkozója: idén először több napra összehozza a döntéshozókat, üzemeltetőket, incidenskezelőket, fejlesztőket és kutatókat, hogy a legfontosabb aktuális kihívásokról – a fenyegetési trendektől és sérülékenység-kezeléstől a felhő- és identitásbiztonságon át az ellátási lánc kockázataiig – gyakorlatias, tapasztalat-alapú előadásokon és beszélgetéseken osszák meg a tanulságokat. A program fókusza idén is az, hogy a résztvevők ne csak inspirációt, hanem hazavihető megoldásokat kapjanak: mi működik élesben, milyen hibák ismétlődnek, és hogyan lehet gyorsan, mérhetően erősíteni a védelmet – mindezt erős szakmai networkinggel és élő párbeszéddel kiegészítve.

Future IT 2026
2026-11-10 00:00 - 2026-11-12 23:59 | Hotel Azúr, Siófok, 8600 Siófok, Erkel Ferenc u. 2/c, Siófok, 8600
Future IT 2026 – Ahol üzlet születik a találkozásokból.
A digitális tér játékszabályai folyamatosan változnak.
A tegnap még stabilnak hitt stratégiák ma már korrekcióra szorulnak, a holnap technológiája pedig már most formálja az üzleti döntéseket.
A Future IT 2026 konferencián nem csupán trendeket mutatunk be. A hype mögé nézünk, és azokat a valós, fenntartható technológiai megoldásokat és üzleti stratégiákat keressük, amelyek a radikális bizonytalanság korszakában is működnek.
🎯 Gyakorlat.
📊 Valós üzleti tapasztalatok.
🚀 Versenyelőnyt adó tudás

Hétpecsét Információbiztonsági Egyesület - Információvédelem menedzselése - Szakmai fórum - 2026. november 18. (szerda) - Óbudai Egyetem
2026-11-18 09:30 - 13:00 | Óbudai Egyetem 1034 Budapest, Bécsi út 96/B., Bécsi út 96/B,, Budapest, 1034
A Hétpecsét Információbiztonsági Egyesület minden páratlan hónap harmadik szerdáján rendezi meg ingyenes, de regisztrációhoz kötött fórumait az Óbudai Egyetem Bécsi úti kampuszán. További részletek – program, regisztráció, tagfelvételi kérelem – az egyesület honlapján: www.hetpecset.hu
